jkorsvik/nowiki_second_scrape_merged huggingface dataset:
Kaffeerstatning

En kaffeerstatning eller kaffesurrogat er ment å erstatte kaffe. Under andre verdenskrig da kaffe ikke var tilgjengelig, ble brent bygg, erter og løvetannrøtter tatt i bruk i stedet.Damebladet Urd brakte oppskrift på kaffeerstatningen kjent som «knupp»: Flatbrøddeig klippet i små biter tørkes på helle, og røres deretter i en glohet jerngryte til de ligner brunsvarte nøtter.I Danmark var «Rich's» en kaffeerstatning bestående av 60 % ristet rug og 40 % sikori. Merket fristet også med samlebilder til barna. «Rich's» er fremdeles i salg, nå markedsført som «økologisk kaffeerstatning».I Sønderjylland som var tysk område under første verdenskrig, måtte man nøyes med jukse-kaffe alt da. Det fantes tre slags erstatningskaffe:

Dårligst var en miks av svartbrente byggkorn og erter.
Litt bedre smakte «maltkaffe» av svartbrente byggkorn.
Rugkaffe ble foretrukket. Kakene som hørte til, var ofte av kålrabi. «Pladekage» var potetmos søtet med roesirup og smakt til med sitron. I verste fall fikk man «krigssnitter» til kaffen, tvebakker dyppet i melk, stekt i fett og servert med syltetøy.Kaffeerstatning inneholder selvsagt ikke koffein.


== Referanser ==


== Kilder ==
«Kaffesurrogat» på Caplex.no.
Tryggve Point

Tryggve Point er et nes, to kilometer nordvest for Turks Head på vestsiden av Rossøya i Antarktis. Det ble først kartlagt under Terra Nova-ekspedisjonen i 1910–13, under Robert Falcon Scotts ledelse som ga det navn etter Tryggve Gran, ekspedisjones skiekspert.
«Mount Gran» (2 225 moh.) og «Gran Glacier» er to andre stedsnavn som bærer Tryggve Grans navn i samme området i Antarktis. (Western Region)


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Lars Bjerkmann

Lars Bjerkmann (født 21. mars 1965) er en norsk musiker, komponist og tekstforfatter. Han har siden 80-tallet vært en del av Oslos undergrunnsmusikk, blant annet i bandene Rubel&Beat og MT Hammed. I 2015 gav Lars Bjerkmann ut soloalbumet "Dagen i dag" sammen med musikerne Jørgen Gaardvik, Baard Slagsvold, Magnus Larsen, Arne Sæther, Ruben Kristiansen, Bitten Forsudd, Mona M Evensen, Ingrid A Pedersen. Andreas Løvold, Michael Strütt og Mathias Hole. Bjerkmann skriver tekster på norsk, blant annet om østkanten i Oslo. Teksten fra låta Sandakerveien" er å finne på infopunkt 8 langs Oslos havnepromenade.
Bjerkmann bidro på de tre første platene til Jokke & Valentinerne, med kor på sangene "Øl" og "Gutta" og gitarsolo på "Det drypper". i 1988 lagde Bjerkmann sammen med Bjørn Hemsen "Den akustiske gitarliga", hvor artister som Michael Krohn, Lars Lillo Stenberg, Joachim Nielsen,  debutenten Tre Små Kinesere og mange flere spilte sine elektriske låter akustisk. Prosjektet førte til LP-en "Den akustiske gitarliga presenterer", konsert på Sardines i Oslo og to livesendinger på nrk P1.  I ettertid er det blitt hevdet at "Den akustiske gitarliga" er forløper og inspirasjon til MTVs "Unplugged".


== Diskografi ==
AlbumDagen i dag (2015)


=== Rubel & Beat ===
Hand i hand/For en dag (1989)


=== Deltar på ===
Jokke & Valentinerne: Alt kan repareres (1986)
Jokke & Valentinerne: Et hundeliv (1987)
Den akustiske gitarliga: Den akustiske gitarliga presenterer (1988)
Jokke & Valentinerne: III (1990)
Seeds: Patchwork (1995)
Jokke & Valentinerne: Spenn! (1995)
M. T. Hammed: Why (1999)
Jokke & Valentinerne & Jokke & Tourettes: Prisen for popen (2002)


== Kilder ==
«Lars Bjerkmann» (norsk). Cosmopolite scene. Arkivert fra originalen 18. februar 2016. Besøkt 6. mars 2016. 
«Dagen i dag» (norsk). MusikkOnline. Besøkt 6. mars 2016. 
«Lars Bjerkmann» (norsk). Rockheim. Besøkt 6. mars 2016.
Slamd64

Slamd64 er en tidligere Linuxdistribusjon og den første uoffisielle portering av Slackware til arkitekturen x86-64. Distribusjonen ble lansert i januar 2005. Slamd64 er opphørt fordi Slackware fikk en offisiell 64-biter utgave.
Støtten for 32-biter binærfiler opphørte i versjon 11.0, men ble reintrodusert i versjon 12.0.
Slamd64 ble skapt og vedlikeholdt av Fred Emmott.
Slackintosh

Slackintosh er en tidligere Linuxdistribusjon. Den var en portering av Slackware til New World ROM modeller av Macintosh som benyttet PowerPC. Slackintosh blir ikke lenger vedlikeholdt.
Weertman Island

Weertman Island er den største og sørligste av Bennett Islands, som ligger i Hanusse Bay i Antarktis. Den ble kartlagt etter flyfoto tatt av Ronne Antarctic Research Expedition (RARE) (1947–48) og Falkland Islands and Dependencies Aerial Survey Expedition (FIDASE) (1956–57), og ble navnsatt av UK Antarctic Place-Names Committee (UK-APC) etter Johannes Weertman, en amerikansk metallurg som studerte isbrestrømmer.


== Se også ==
Liste over øyer i Antarktis


== Referanser ==
SimpleLinux

simpleLinux er en Linuxdistribusjon som er basert på Slackware, og som benytter LZMA-kompresjon til å komprimere sine systemfiler. Prosjektet startet i 2007 av en gruppe malaysiske utviklere.
Slackware kommer både i en Live CD-versjon og en Persistence-versjon som kan installeres på en harddisk.
Siste versjon er simpleLinux 1.10 (Optimist Oncilla) som ble lansert i 2012.


== Eksterne lenker ==
Hjemmeside
BBC Master

BBC Master er en hjemmedatamaskin som ble produsert av Acorn Computers i 1986 for den britiske radio- og fjernsyn-kringkasteren BBC. Master var etterfølgeren til BBC Micro som kom ut i 1982.
Mortobukta

Mortobukta er en bukt sørvest for Kapp Helles ved Gallipolihalvøya i Tyrkia. Kapp Helles var stedet hvor Gallipolifelttoget startet under første verdenskrig.
Ali Nullmeyer

Ali Nullmeyer (født 21. august 1998 i Toronto i Ontario) er en canadisk alpinist, som representerer klubben Green Mountain Valley School. Hun ble canadisk juniormester i 2015, og har gull i slalåm fra vinter-OL for ungdom 2016 på Lillehammer som fremste internasjonale meritt.
Under Vinter-OL 2022 i Beijing, ble hun nummer 22 i slalåm.


== Idrettskarriere ==
2014/15Nullmeyer deltok ved Nor-Am Cup 2014/15, der hun fikk 4.-plass i slalåm i Burke Mountain i mars som beste enkeltresultat. Ved den canadiske juniormesterskapet i alpint i  februar vant hun slalåm og kom på 2.-plass i super-G, bak Beatrix Lever. Hun fullførte ikke storslalåmrennet. Hun deltok også ved det canadiske mesterskapet i mars, men fullførte ikke slalåmrennet der.

2015/16Ved Nor-Am Cup 2015/16 kom hun på 2.-plass i slalåmrennet i Panorama i Canada i desember. Hun deltok i Vinter-OL for ungdom 2016, der hun fikk én medalje - her kom hun på 2.-plass i slalåm, bak sveitsiske Aline Danioth. Hun kom på 5.-plass i storslalåm og 7.-plass i super-G. I parallellslalåm for mixlag kom Canada på 4.-plass.
Ved junior-VM i alpint 2016 i Sotsji i Russland kom hun på 10.-plass i slalåm.

2016/17I junior-VM i alpint 2017 i Åre kjørte hun på Canadas lag som vant lagkonkurransen.


== Referanser ==


== Eksterne lenker ==
(en) Ali Nullmeyer – Olympedia 
(en) Ali Nullmeyer – FIS (alpint) 
(en) Profil hos ungdoms-OL 2016 (arkivert)
Tekoindustrien

Tekoindustrien er en samlebetegnelse for tekstilindustri og konfeksjonsbransjen, altså utvikling og produksjon av klær. Det kan også inkludere produksjon av skotøy.I Norge startet tekstilindustrien opp i Oslo i 1840-årene. Her var det tilgang til vannkraft fra Akerselva, og det var her markedet var størst med en raskt økende bybefolkning.Fra 1970 til 1990 var det en kontiuerlig tilbakegang for den norsk tekoindustrien, men bransjen tok seg opp i 1990-årene. En av årsakene var at tradisjonsrike, norske mønstre ble populære i forbindelsen med OL på Lillehammer i 1994.


== Referanser ==
Bygdaelva

Bygdaelva er et vassdrag i Sunnylven i Stranda og Stryn kommuner. Elven munner ut i Sunnylvsfjorden ved Hellesylt. Nedbørsfeltet er på 152 km2 og strekker seg over 1600 moh. i fjelltraktene ved grensen mellom Stranda og Stryn kommuner, mellom Geirangerfjorden og Oppstrynsvatnet (for eksempel Holedalsfjellet og Fedalsnibba). Omkring 20 % av nedbørsfeltet er i Stryn. Ved Frøysa løper elver fra flere dalfører sammen i hovedelven. Middelvannføringen er 8,4 m3/s. Sideelven Haugedalselva brukes til drikkevann.Årlig nedbør i nedbørsfeltet på 1500 til 2000 mm med maritimt klima i lavlandet og subarktisk i de alpine områdene. Det ligger mindre botnbreer i nedbørsfeltet. Vassdraget har tilførsel fra sidedalene Frøysadalen, Holedalen og Haugedalen og disse dalene har trappetrinsformet profil langs vassdraget med basseng, terskler, stryk og fosser. Elven er laksførende 2 km fra fjorden og har tidligere vært infisert av gyrodactylys salaris. Ovenfor den lakseførende strekningen finnes stasjonær ørret. Det totale vannkraftpotensialet er 270 GWh årsproduksjon. Deler av vannkraftressursene er utnyttet i Stadheim kraftverk. Stadheimsfallene ble bygget ut første gang i 1927 i Hellesylt kraftverk og forsynte Hellesylt med kraft til 1960-årene.Like ved munningen ved Hellesylt munner også Langedalselva ut i Hellesyltfossen.


== Referanser ==
Sojuz 11

Sojuz 11 var det første Sojuz-fartøyet som lyktes med å koble seg opp mot romstasjonen Saljut 1. De tre kosmonautene om bord, Georgij Dobrovolski, Viktor Pazajev og Vladislav Volkov ble dermed de første menneskene til å oppholde seg i en romstasjon.
Sojuz 11 ble skutt opp den 6. juni 1971 fra Kosmodrom Bajkonur og koblet seg til Saljut 1 dagen etter, den 7. juni 1971 og var om bord i romstasjonen i 22 dager. Ved tilbakekomsten den 30. juni 1971 omkom de tre kosmonautene av oksygenmangel. En luftventil som skulle utlikne trykket ved landing, hadde åpnet før den skulle og dermed slapp det ut luften i verdensrommet.
Kosmonautene ble gravlagt på statens bekostning.
Romkapselen ble i ettertid endret, slik at det bare var plass til to mann, begge med romdrakter. Dette for å økning sikkerheten til kosmonautene.
Andvaka

«Andvaka» er navnet på et kvede av Snorre Sturlason, nevnt i Sturlunga saga. Snorre diktet kvedet til fru Kristina Nilsdotter, datterdatter av Erik den hellige, da han i 1219 besøkte henne og mannen hennes, lagmann Aksel i Gautland.Det norrøne ordet andvaka kunne bety både 'nattevåk', 'søvnløshet', 'aktsomhet' og 'vaktsomhet' (mao.: «årvåkenhet»).


== Referanser ==
Nordhaugen (Dronning Maud Land)

Nordhaugen er den nordligste av tre åser på østsiden av Kampbreen i Sør-Rondane i Dronning Maud Land. Den ble kartlagt av norske kartografer i 1946 etter flyfoto tatt under Lars Christensen-ekspedisjonen 1936–37, og i 1957 fra flyfoto tatt under Operasjon Highjump 1946-47.


== Referanser ==
Dødsøt

«Dødsøt» er en norsk sang som ble skrevet av Ravi og DJ Løv. Sangen som var deres første sammen, ble utgitt i 2004 og debuterte på VG-lista i uke 9 det året og nådde fjerdeplass tre uker senere. De var veldig inspirert av Eminem da sangen ble laget.Ravi var en av artistene som deltok i Hver gang vi møtes i 2016. I det programmet hvor hans sanger skulle tolkes av de andre, var det Admiral P som fremførte «Dødsøt», og det ble gjort i reggae-takt.


== «Dødsbo» med Øystein Sunde ==
Øystein Sunde ga ut en coverversjon med norsk tekst med tittelen «Dødsbo». Den ble utgitt 24. april 2015 kun på radio. Sundes innspilling ble også gitt ut på musikkalbumet Bestefar den 11. november 2016.Sunde fikk ideen om ordspillet på titlene i forbindelse med at han og Ingrid Bjørnov skulle ut på turné sammen i 2014. Han brukte omtrent en time på å skrive teksten. Sundes tekst tar for seg hvordan mange arveoppgjør utarter i negativ retning; men det hele er humoristisk formulert. I et av versene imiterer Sunde rappe-stilen til Ravi. Innspillingen ble gjort i Rainbow Studio i Oslo i årene 2014-2015 med Jan Erik Kongshaug som lydtekniker. Følgende musikere deltok:
Øystein Sunde: vokal, klassisk gitar
Tom Steinar Lund: klassisk gitar
Sveinung Hovensjø: bass
Birger Mistereggen: perkusjon
Stian Carstensen: trekkspill
Kari Iveland: kor
Marian Lisland: kor«Dødsbo» har blitt spilt på konserter siden mars 2014. Den 2. september 2016, ble den fremført på TV 2-programmet Senkveld med Thomas og Harald. Musikerne var: Sunde (vokal/akustisk gitar), Olaf Kamfjord (bass/kor), Birger Mistereggen (perkusjon/kor) og Tom Steinar Lund (akustisk gitar/kor).


== Referanser ==


== Eksterne lenker ==
Ravi & DJ Løv – «Dødsøt» (offisiell video)
Studentmållaget i Nidaros

Studentmållaget i Nidaros (SmiN) er et studentmållag i Norsk Målungdom. SmiN dekker Sør-Trøndelag og deler av Nordmøre, men har hodefokuset i Trondheim. Leder er Eline Bjørke i fra Løten (2015). SmiN ble dannet allerede i 1916.
Laget arrangerer norskkurs, og har særlig arbeidet med nynorsk terminologi innenfor ulike fagområder på NTNU og Høyskolen i Sør-Trøndelag. De står bak en medieordliste, en organisasjonsordliste, en realfagsordliste og en musikkvitskapsordliste. Studentmållaget i Nidaros har aktivitet gjennom hele året, bortsett fra felles sommer- og juleferie.
Den kjente skribenten Kristin Fridtun har også vært leder for Studentmållaget i Nidaros, mens hun tok utdannelsen sin hos NTNU.  


== Se også ==
Studentmållaget i Oslo
Studentmållaget i Bergen
Ås Studentmållag
Ankara (elv)

Ankara (tyrkisk Ankara Çayı) er en elv som renner gjennom byen Ankara i Tyrkia. Elven er en sideelv til Sakarya og er 140 km lang. Siden den i lang tid har vært utsatt for kloakk og forurensning fra industri blir den ikke regnet som en god elv for kunstig vanning, selv om den fremdeles blir benyttet til dette formålet lenger ned i elven og det har forekommet utbrudd av kolera og andre sykdommer i byen. På varme dager gjør lukten av kloakk fra elven denne miljøkatastrofen mer tydelig. Verdensbanken har finanisert et prosjekt for å rense elven. 
Elven deler Ankara nesten i to deler og renner gjennom mange bydeler og søppeldyngene i byen. Det er bygd mange broer over elven i byen og noen steder er den helt lukket inne i renner i rør. 


== Historie ==
Byen ble grunnlagt i steinalderen, trolig på grunn av elven. Hettittene slo seg ned i Ankara for 4 000 år siden ved bredden av elven. Aleksander den store erobret byen i 334 f.Kr og opprettet et viktig handelssenter ved elven. Den romerske keiseren Augustus innlemmet byen i Romerriket og opprettholdt handelen på elven. Byen ble senere en del av Østromerriket, men ble tapt til tyrkerne i 1073. Timur Lenk bekjempet den osmanske sultanen Bayezid I nær elven i slaget ved Ankara. Under dette slaget ledet Timur Lenk alt vannet fra en av sideelvene til Ankaraelva, slik at arméen til Bayezid lenger nede i elven ikke fikk vann, og han vant på denne måten slaget.
Gjelstad Pass

Gjelstad Pass er et pass gjennom den vestlige delen av Allardyce Range på Sør-Georgia, mellom Mount Corneliussen og Smillie Peak. Det er det eneste passet man kjenner til som gir adgang over land til området sør for Allardyce Range. Det ble kartlagt av South Georgia Survey i perioden 1951–57, og ble navnsatt av UK Antarctic Place-Names Committee etter Anton Gjelstad, en norsk ingeniør og fabrikkeier, som mellom 1926 og 1932 fant opp forskjellig praktisk utstyr som forenklet hvalfangstinsdustrien, blant annet hvalkloa som griper tak i halen på hvalene når de hales opp på slippen på hvalkokeriene.


== Referanser ==
Rasta (drakt)

Rasta er det seremonielle klede som enhver mandeer må være i besittelse av. Den må bæres under de fleste dåpsseremonier, andre religiøser seremonier, og under urene perioder. Drakten symboliserer lysverdenens renhet. Rastaen bæres av både lekfolk og presteskap. Dersom en mandeer dør ikledt en annen drakt enn en rasta, er det troen at de ikke kan tre inn igjen i «lysverdenen», med mindre det ikke utføres rien Ahaba d Mania(«Skjenkelse av kleder») for dem som døde uten å være ikledt det rituelle klede.Rastaen blir etter døden forvandlet til et «herlighetens klede» for sjelen («Fullkommengjøreren av sjelene ... vil komme ut til deg å kle din sjel i stråleglansens klede») – dette er ekvivalen med den såkalte perispirit.
I en mandeisk hymne heter det: 

«Jeg ble et klede til lysets verdener ... 
De utvalgte rettskafne som tok meg på, 
hadde øyne fylt med lys».


== Referanser ==
Guaiacum

Guaiacum er en slekt i leddbladfamilien (Zygophyllaceae).
Artene er trær og busker som er utbredt i tropiske og subtropiske deler av Amerika fra Texas og Florida i nord gjennom Mexico, Karibia og Mellom-Amerika til nordlige deler av Sør-Amerika. De har finnete blad og blomster med fem blå kronblad.
Artene Guaiacum officinale og Guaiacum sanctum er kjent for det tette, tunge og harpiksholdige kjerneveden som kalles lignum vitae eller pokkenholt. På grunn av harpiksen smører virket seg selv og er derfor blitt brukt til blant annet trinser, tannhjul og lager for akslingen til skipspropeller. Avkok av veden ble lenge brukt som medisin mot syfilis. Harpiksen brukes som tilsetningsstoff i matvarer. Den organiske forbindelsen guajakol ble først utvunnet fra slik harpiks. Den fremstilles nå på andre måter og brukes i medisinen og som et mellomprodukt for å lage vanillin.  


== Kilder ==
«Guaiacum». The Plant List. Besøkt 6. mars 2016. 
«Pokkenholt». Urtekildens planteleksikon. Besøkt 6. mars 2016. 


== Eksterne lenker ==
(en) Guaiacum i Global Biodiversity Information Facility 
(en) Guaiacum hos ITIS 
(en) Guaiacum hos NCBI 
(en) Guaiacum hos The International Plant Names Index 
(en) Guaiacum hos Tropicos 
(en) Kategori:Guaiacum – bilder, video eller lyd på Wikimedia Commons 
Guaiacum – detaljert informasjon på Wikispecies
VectorLinux

VectorLinux, også kalt VL, er en linuxdistribusjon som er basert på Slackware. Distribusjonen ble opprinnelig utviklet av de canadiske utviklerne Robert S. Lange og Darell Stavem.
Distribusjonen ble opprinnelig utviklet for 32-biter x86. Siden versjon 7 (Standard Edition) er distribusjonen også tilgjengelig for x86-64-plattformen, kjent som VLocity64 7.Versjon VL 2.5 ble lansert 3. april 2002. Siste versjon er VL 7.1, og ble lansert 27. juni 2015


== Referanser ==


== Eksterne lenker ==
Hjemmeside Arkivert 5. juli 2006 hos Wayback Machine.
VectorLinux ved DistroWatch
Paris–Nice 2016

Paris–Nice 2016 var den 74. utgaven av sykkelrittet Paris–Nice. Det tradisjonsrike etapperittet er det andre arrangementet på UCIs WorldTour-kalender i 2016, startet 6. og ble avsluttet 13. mars 2016.
Den tredje etappen ble kansellert etter 93 kilometer på grunn av snøvær.


== Lag ==


== Etappene ==


== Resultater ==


== Referanser ==


== Eksterne lenker ==
Offisielt nettsted 
(en) Paris-Nice 2016 – kategori av bilder, video eller lyd på Commons 
(en) Paris–Nice 2016 - ProCyclingStats 
(en) Paris–Nice 2016 – Cycling Archives 
(en) Paris–Nice 2016 – Cycling Quotient 
https://web.archive.org/web/20160314233152/http://www.letour.fr/paris-nice/2016/us/
Artjom Dziuba

Artjom Sergejevitsj Dziuba (russisk: Артём Сергеевич Дзюба født 22. august 1988) er en russisk fotballspiller som spiller for FK Zenit St. Petersburg.


== Landslaget ==
11. november 2011 fikk han sin første landskamp for Russland mot Hellas. 8. september 2014 scoret han sitt første landslagsmål mot Liechtenstein.Han ble tatt ut i Russlands EM-tropp til EM i Frankrike 2016.Han ble tatt ut i Russlands tropp til VM i fotball 2018 i Russland.Han ble tatt ut i Russlands EM-tropp til EM i fotball 2021.


== Referanser ==


== Eksterne lenker ==
(en) Artem Dzyuba – kategori av bilder, video eller lyd på Commons 
(en) Artyom Dzyuba – FIFA 
(en) Artyom Dzyuba – UEFA 
(en) Artyom Dzyuba – Transfermarkt 
(en) Artyom Dzyuba – national-football-teams.com 
(en) Artyom Dzyuba – WorldFootball.net 
(en) Artyom Dzyuba – FootballDatabase.eu 
(de) Artyom Dzyuba – fussballdaten.de 
(en) Artyom Dzyuba – Soccerway 
(en) Artyom Dzyuba – EU-Football.info 
(en) Artyom Dzyuba – Tyrkias fotballforbund
Artur Jusupov

Artur Rimovitsj Jusupov (russisk: Артур Римович Юсупов; født 1. september 1989) er en russisk fotballspiller som spiller for PFK Sotsji.17. november 2015 spilte han sin første landskamp for Russland mot Kroatia.


== Landslaget ==
Han ble tatt ut i Russlands EM-tropp til EM i Frankrike 2016. Han erstattet Igor Denisov på grunn av skade.


== Referanser ==


== Eksterne lenker ==
(en) Artur Yusupov (association football player) – kategori av bilder, video eller lyd på Commons 
(en) Artur Rimovich Yusupov – UEFA 
(fr) Artur Rimovich Yusupov – LÉquipe 
(en) Artur Rimovich Yusupov – Transfermarkt 
(en) Artur Rimovich Yusupov – national-football-teams.com 
(en) Artur Rimovich Yusupov – WorldFootball.net 
(en) Artur Rimovich Yusupov – FootballDatabase.eu 
(en) Artur Rimovich Yusupov – Soccerway 
(en) Artur Rimovich Yusupov – EU-Football.info 
(en) Artur Rimovich Yusupov – FBref
Sentry Firewall

Sentry Firewall er en tidligere Linuxdistribusjon som var basert på Slackware. Distribusjonen kunne oppstartes via CD-ROM uten å ha noen harddisk, og hadde som oppgave å fungerer en brannmur.
Versjon 1.0.2 ble lansert 5. januar 2001.  Versjon 1.5.0-rc16 ble lansert 13. januar 2005.


== Eksterne lenker ==
Hjemmeside
Ursula Andkjær Olsen

Ursula Andkjær Olsen (født 28. november 1970 i København) er en dansk forfatter. Hun er cand.mag. i musikkvidenskap  og filosofi og utdannet fra Forfatterskolen i 1999. Fra 1995 til 2000 virket hun som anmelder av klassisk musikk i avisen Berlingske.Andkjær Olsen debuterte i bokform med diktsamlingen Lulus sange og taler i 2000. Om diktsamlingen Ægteskabet mellem vejen og udvejen fra 2005 skriver Søren Langager Høgh i omtalen av forfatteren på Forfatterweb.dk:
Ursula Andkjær Olsen drønede ind i danskernes litterære bevidsthed med digtsamlingen “Ægteskabet mellem vejen og udvejen” fra 2005. Med formidabelt ordgøgl og musisk sans for sprogets magt og muligheder
trækker hendes unikke stemme lyrikken ud i dagslyset og verden og politikken ind i lyrikken. Erkendelsesmæssige svingninger og krystalklare paradokser følges ad i hendes tekster – det er store bedrifter, der er på spil.


== Utgivelser - utvalg ==


=== Lyrikk ===
2000: Lulus sange og taler
2003: Atlas over huller i verden
2005  Ægteskabet mellem vejen og udvejen
2006: Skønheden hænger på træerne
2008: Havet er en scene med illustrasjoner av Ib Monrad Hansen
2008: Have og helvede med illustrasjoner av Julie Andkjær Olsen
2011: SAMLET poesi 2000-2010, 2011
2012: Det 3. årtusindes hjerte
2015: Udgående fartøj med foto av Sophia Kalkau


=== Musikkteori ===
2001: Ny musik efter 1945, sammen med Palle Andkjær Olsen
2004: Hver med sit næb. Om komponisten Pelle Gudmundsen-Holmgreen


== Priser og utmerkelser (utvalg) ==
2000:  Madame Hollatz' Legat
2006: Dan Turèll Medaljen
2006: Ole Wahls Legat
2007: Edvard Pedersens Biblioteksfonds Forfatterpris
2010: Det anckerske Legat
2010: Otto Gelstedprisen
2011: Holberg-medaljen
2012: Montanas Litteraturpris for Det 3. årtusindes hjerteI 2009 ble hun  nominert til Nordisk råds litteraturpris fra Danmark for Havet er en scene.


== Referanser ==


== Eksterne lenker ==
Offisielt nettsted 
(en) Ursula Andkjær Olsen – kategori av bilder, video eller lyd på Commons
Igor Smolnikov

Igor Aleksandrovitsj Smolnikov (russisk: Игорь Александрович Смольников; født 8. august 1988) er en russisk fotballspiller som spiller for FK Arsenal Tula.


== Landslaget ==
19. november 2013 fikk han sin første landskamp for Russland mot Sør-Korea.Han ble tatt ut i Russlands EM-tropp til EM i Frankrike 2016.Han ble tatt ut i Russlands tropp til FIFA Confederations Cup 2017 i Russland.Han ble tatt ut i Russlands tropp til VM i fotball 2018 i Russland.


== Referanser ==


== Eksterne lenker ==
(en) Igor Smolnikov – FIFA 
(en) Igor Smolnikov – UEFA 
(en) Igor Smolnikov – Transfermarkt 
(en) Igor Smolnikov – national-football-teams.com 
(en) Igor Smolnikov – WorldFootball.net 
(en) Igor Smolnikov – FootballDatabase.eu 
(en) Igor Smolnikov – Soccerway 
(en) Igor Smolnikov – EU-Football.info 
(en) Igor Smolnikov – FBref 
(es) Igor Smolnikov – as.com
ZipSlack

ZipSlack er en tidligere Linuxdistribusjon som var basert på Slackware. Distribusjonen var en lettvektsversjon og var beregnet på portabilitet. Den ble distribuert i et ZIP-arkiv sammen med versjoner av Slackware.


== Eksterne lenker ==
ZipSlack delen av Slackware internettside